Document ID: 32002R2225

Κανονισμός (ΕΚ) αριθ. 2225/2002 της Επιτροπής
της 13ης Δεκεμβρίου 2002
για την τροποποίηση του κανονισμού (ΕΚ) αριθ. 21/2002 για την κατάρτιση των ισοζυγίων προβλέψεων εφοδιασμού και τον καθορισμό των κοινοτικών ενισχύσεων για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου όσον αφορά τον τομέα της ζάχαρης για τη Μαδέρα και τον τομέα του ρυζιού για τις Καναρίους Νήσους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1453/2001 του Συμβουλίου, της 28ης Ιουνίου 2001, περί ειδικών μέτρων όσον αφορά ορισμένα γεωργικά προϊόντα υπέρ των Αζορών και της Μαδέρας και για την κατάργηση του κανονισμού (ΕΟΚ) αριθ. 1600/92 (Poseima)(1), και ιδίως το άρθρο 3 παράγραφος 6,
τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001, περί ειδικών μέτρων όσον αφορά ορισμένα γεωργικά προϊόντα υπέρ των Καναρίων Νήσων και για την κατάργηση του κανονισμού (ΕΟΚ) αριθ. 1601/92 (Poseican)(2), όπως τροποποιήθηκε τελευταία από τον κανονισμό (ΕΚ) αριθ. 1922/2002 της Επιτροπής(3), και ιδίως το άρθρο 3 παράγραφος 6,
Εκτιμώντας τα ακόλουθα:
(1) Ο κανονισμός (ΕΚ) αριθ. 21/2002 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 2205/2002(5), καταρτίζει τα ισοζύγια προβλέψεων εφοδιασμού και καθορίζει τις κοινοτικές ενισχύσεις για τις άκρως απόκεντρες περιφέρειες σύμφωνα με τους κανονισμούς του Συμβουλίου (ΕΚ) αριθ. 1452/2001(6), (ΕΚ) αριθ. 1453/2001 και (ΕΚ) αριθ. 1454/2001.
(2) Το ισοζύγιο προβλέψεων εφοδιασμού σε ζάχαρη ανά ημερολογιακό έτος προβλέπει ετήσια ποσότητα 6200 τόνων για τη Μαδέρα και 6500 τόνων για τις Αζόρες. Κατόπιν εξέτασης των στοιχείων που παρέσχαν οι πορτογαλικές αρχές, και ιδίως των πιστοποιητικών που έχουν ήδη εκδοθεί και των αριθμητικών στοιχείων που αφορούν τις αποστολές αναψυκτικών ποτών με προορισμό τις Αζόρες, μπορεί να προβλεφθεί ότι η ποσότητα των 6200 τόνων ενδέχεται να αποδειχθεί ανεπαρκής για την κάλυψη των αναγκών της Μαδέρας σε πιστοποιητικά. Θα πρέπει λοιπόν να αυξηθεί η εν λόγω ποσότητα έως 6800 τόνους.
(3) Το ισοζύγιο πρόβλεψης εφοδιασμού ρυζιού ανά ημερολογιακό έτος προβλέπει ετήσια ποσότητα 13000 τόνων για τις Καναρίους Νήσους. Από την εξέταση των στοιχείων που παρέσχαν οι ισπανικές αρχές, μπορεί να προβλεφθεί ότι η ποσότητα των 13000 τόνων ενδέχεται να αποδειχθεί ανεπαρκής για την κάλυψη των αναγκών σε ρύζι των Καναρίων Νήσων. Θα πρέπει λοιπόν να αυξηθεί η ποσότητα αυτή έως 13700 τόνους.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη των επιτροπών διαχείρισης ζάχαρης και σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 21/2002 τροποποιείται ως εξής:
1. Στο παράρτημα II "ΜΑΔΕΡΑ - ΑΖΟΡΕΣ", το τμήμα 6 αντικαθίσταται από τον πίνακα του παραρτήματος I του παρόντος κανονισμού.
2. Στο παράρτημα III "ΚΑΝΑΡΙΟΙ ΝΗΣΟΙ", το μέρος 2 αντικαθίσταται από τον πίνακα του παραρτήματος II του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 2002.

Labels: 3
18
17
19